Spoštovani člani CCS

Naš klub v letu 2026 praznuje 25 let delovanja. Na to smo ponosni z zavedanjem, da klub ne bi vzdržal četrt stoletja brez posebnih ljudi, ki se v njem združujejo.

Vedno mora biti nekdo, ki vleče karavano naprej, čeprav ob njej psi lajajo brez premora. To so posamezniki, ki jim je dano, da znajo voditi, da znajo strniti in uresničiti interese širše skupnosti, in so pripravljeni za našo stvar delati, preskočiti ovire in trdno prenesti težave. Takšni ljudje so zaslužni za razvoj in so dali velik prispevek k delovanju našega kluba. Prav je, da jim izkažemo posebno pozornost in jim ob 25 obletnici kluba podelimo priznanje za neizbrisen pečat, ki so ga pustili v njem.

CCS podeljuje naslednja priznanja:

* zahvala,
* priznanje,
* bronasto, srebrno in zlato plaketo,
* prijazna destinacija,
* častno članstvo v društvu.

Priznanja društva CCS se podeljujejo za pomembne prispevke pri delu društva, uspešno izvedbo posamezne aktivnosti ali za pomemben prispevek k delovanju in krepitvi društva CCS.

**Zato pozivamo vse člane, da podajo predloge za prejemnike priznanj, ki si po vašem mnenju to zaslužijo. Želimo si, da nihče ne bi bil spregledan in mnenje članov je edino, ki šteje.**

Prosimo, odzovite se in pošljite predloge z utemeljitvijo na elektronski naslov tajništva kluba: tajnistvo.ccs@gmail.com !

Več o priznanjih je zapisano v našem pravilniku na naslednji povezavi:

<http://www.ccs-si.com/uploads/datoteke/Pravilnik%20o%20priznanjih%20dru%C5%A1tva.pdf>

Komisija za priznanja:

Igor Grušovnik

Marko Jazbec

Miran Rožman